ANYAKÖNYVI KIVONATOK KIADÁSA

A 2014. július 1-jét követően bekövetkezett anyakönyvi eseményeket elektronikus anyakönyvbe kell rögzíteni. Az elektronikus anyakönyv országos szinten a személyt tartja nyilván és ehhez rendeli hozzá az egyes anyakönyvi eseményeket, illetve azok adataiban történt változást.

Az anyakönyvi eseményeket az az anyakönyvvezető anyakönyvezi, akinek az illetékességi területén az anyakönyvi esemény bekövetkezett.

Anyakönyvi kivonat iránti kérelmet bármely anyakönyvvezetőnél, hivatásos konzuli tisztviselőnél elő lehet terjeszteni. Anyakönyvi kivonatot az érintettek, illetve azok kérhetnek, akik igazolni tudják, hogy a kivonat kiállításához jogos érdekük fűződik.

Anyakönyvi kivonat személyesen ügyfélfogadási időben, és levélben vagy elektronikus úton is igényelhető. Az elektronikus igénylés ügyfélkapus regisztrációt igényel. (lásd: <https://ugyintezes.magyarorszag.hu/szolgaltatasok/anyakonyvi_kivonat_igenyles.html>)

Az anyakönyvi ügyintézésénél az ügyfél személyazonosságának igazolására minden esetben szükség van

* érvényes személyazonosító igazolványra vagy érvényes útlevélre vagy
* érvényes, 2001. január elseje után kiállított érvényes vezetői engedélyre.
* lakcím igazolásra (ez lehet lakcímkártya, vagy régi típusú személyigazolvány)

Az anyakönyvi kivonatok kiállítása illetékmentes.

Az anyakönyvi eljárás során alkalmazott  jogszabályok

–        Az anyakönyvi eljárásról szóló 2010. évi I. törvény (At.) és az anyakönyvezési feladtok ellátásának részletes szabályairól szóló 32/2014. (V. 19.) KIM rendelet. (Ar.)  
–        A 2013. évi V. törvény a Polgári Törvénykönyvről (PTK.)–        Az illetékekről szóló 1990. évi XCIII. törvény (Itv.)  
–        A polgárok személyi adatainak és lakcímének nyilvántartásáról szóló 1992. évi LXVI. törvény (Nytv.), valamint a végrehajtására kiadott 146/1993. (X. 26.) Korm. rendelet  
- A gyermekek védelméről és a gyámügyi igazgatásról szóló 1997. évi XXXI törvény és a 149/1997. (IX.10.) Korm. rendelet a gyámhatóságokról, valamint a gyermekvédelmi és gyámügyi eljárásról